Artiklen Hviderusland er blevet flyttet til Belarus uden forudgående diskussion. Dette er ikke acceptabelt. Flytningen er sket med begrundelsen, at navnet er ændret på Udenrigsministeriets hjemmeside. Men Udenrigsministeriet har ikke kompetence på dette område, det har Dansk Sprognævn og her finder man fortsat anvendt hviderusser og hviderussisk. Dertil kommer, at navnet "Belarus" ikke siger danskere noget, men hvis man kan hviderussisk, ved man, at "bela" betyder "hvid"; der er altså tale om en fordanskning af navnet på originalsproget. Opslag på Dansk Sprognævns hjemmeside har kun givet een brug af "Belarus" hvorimod "Hviderusland" forekommer i hobetal.
Jeg vover påstanden, at langt de fleste danskere (hvis ikke alle) kender landet under navnet Hviderusland. Belarus er snarest en indflydelse fra engelsk, men det er ikke gængs i dansk sprog. Derfor bør artiklen flyttes tilbage til det korrekte navn. () 19. mar 2021, 14:51 (CET)
 Flyt - Fordi Udenrigsministeriet ændrer navnet, ændrer det sig ikke i læsernes bevidsthed, og jeg er overbevist om at Hviderusland i meget lang tid vil være det mest brugte navn på dansk, og det er det vi skal bruge, jvnf. : "Generelt om navngivning på Wikipedia kan man sige, at artiklerne skal hedde dét, som de fleste dansktalende vil finde naturligt, samtidig med at henvisninger til disse sider kan laves naturligt og uden alt for mange problemer." Det er i øvrigt dårlig stil at flytte noget så vigtigt som et landenavn uden forudgående diskussion. () 19. mar 2021, 17:09 (CET)
 Flyt - Afgjort enig med forslagsstiller (og med ). har uden forudgående diskussion flyttet siden med begrundelsen "Det officielle navn er blevet ændret af Udenrigsministeriet" – med henvisning til en nyhedsartikel hos TV 2 af dags dato (se ). I artiklen linkes imidlertid til et opslag på Udenrigsministeriets Twitter-profil (se ), som lyder: "Udenrigsministeriet vil fremover bruge navnet Belarus i stedet for Hviderusland. "Det er på tide, at vi benytter den betegnelse, som efterspørges fra det belarusiske civilsamfund og befolkning", siger @JeppeKofod."." At Udenrigsministeriet fremover ønsker at "bruge" navnet Belarus frem for Hviderusland og samtidig udtrykker en holdning om, at det er "på tide at benytte" denne betegnelse har ikke noget med en officiel navneændring at gøre, sådan som påstår. På sin brugerside har skrevet sætningen "jeg vil gerne skrive ting, okay?", og det er helt "okay" - men de ting, som man skriver her på Wikipedia skal bare overholde en række retningslinjer, blandt andet relevans og korrekt kildebrug. At lade sig lede af en tvetydig nyhedsoverskrift hos TV 2 er ikke særlig relevant. (I øvrigt bedes , hver gang han foretager en redigering, udfylde feltet "Opsummér redigering", hvilket han så godt som aldrig gør (se ).) - • • 19. mar 2021, 17:26 (CET)
 Flyt - Jeg kan godt forestille mig, at sprogbrugen herhjemme vil skifte, og om nogen tid vil formen Belarus blive opfattet som det naturligste. Men der er vi ikke endnu, og vi bør følge vores normale princip om at kalde landene det, der er det mest almindelige på dansk. Det er indtil videre Hviderusland. Så flytningen er i hvert fald foretaget lovlig tidligt. Det vil dog være naturligt at nævne begge navne og komplikationerne omkring dem, herunder det danske udenrigsministeriums nye sprogbrug, i artiklen. () 19. mar 2021, 21:36 (CET)
 Kommentar - Der er forøvrigt sket en wikidatafejl under flytningen, så IW-linkene ikke er kommet med. - () 19. mar 2021, 22:48 (CET)
 Done Jeg har lige rettet det. -- () 19. mar 2021, 22:52 (CET)
 Flyt - Helt enig. Landet er kendt som Hviderusland på dansk. Jeg tror, at det er de færreste danskere, som pludselig vil begynde at kalde landet noget andet, fordi Udenrigsministeriet har lavet en symbolsk gestus på deres hjemmeside. Det er vel lidt det samme som den evindeligt Holland/Nederlandene-diskussion, idet der er nogle, som synes, at landet "burde" hedde noget andet på dansk, men det har ikke klangbund hos befolkningen. - () 20. mar 2021, 09:33 (CET)
 Flyt tilbage. Hviderusland er den hævdvundne form på dansk (og en ret direkte oversættelse af det hviderussiske navn), og det kan et ministerium ikke ændre på. Desuden helt enig i, at man ikke bør ændre navnet på en landeartikel uden forudgående diskussion; efter min mening burde ændringen have været tilbagestillet, før vi tog diskussionen, da det er åbenlyst urimeligt at flytte en så vigtig artikel på så tyndt et grundlag.-- () 20. mar 2021, 15:57 (CET)
Wikipedia skal ikke gå i spidsen for et politisk projekt, uanset hvad man i øvrigt måtte mene om projektet. Det vil formentlig over tid ske et skift, men ellers følges , der foreskriver, at artikler lægges under det mest almindelige navn. Jeg er i øvrigt spændt på at se, hvad man vil kalde sproget. - () 8. maj 2021, 16:19 (CEST)
Sproget kaldes 'belarusisk' lige som på norsk: sproget.dk, språkrådet.no. () 7. jun. 2022, 23:59 (CEST)
 Flyt til Belarus. Det lader til at de fleste sider under .dk anvender Belarus.
* https://www.google.com/search?q=site%3A.dk+belarus giver ca. 900.000 fund (har skimmet en del fund - det ser ok ud)
 Dog anvender DSD Hviderusland.
Jeg vil stille dette forslag igen, efter krigen i Ukraine er kendskabet til landet blevet mere udbredt her i Danmark, og de fleste medier bruger nu navnet Belarus, hvorimod Hviderusland virker utidssvarende og lettere racistisk. 17. maj 2023, 13:14 (CEST)
Enig, flyt. Det er svært at finde artikler indenfor de seneste måneder, der bruger navnet Hviderusland. Alle store medier, fra DR til Berlingske, er tilsyneladende gået over til primært at bruge navnet Belarus. () 28. jun. 2023, 23:10 (CEST)
Tag det som et formelt flytteforslag. Det har været oppe flere gange, og hver gang er det endt med at lade artiklen ligge. Det er muligt, at der er sket et skred siden sidste drøftelse, men det bør drøftes først i bredt forum, ikke på diskussionssiden. -- () 11. jul. 2023, 15:08 (CEST)
Hvordan gør man så det...? () 7. sep. 2023, 16:53 (CEST)
Du kan følge instruktionerne på . For at få en ide om stemningen og argumenterne, der anvendes i sådanne situationer, kan og måske være oplysende. () 7. sep. 2023, 18:15 (CEST)
 Flyt - Jeg synes tidspunktet er kommet til en flytning. Inden for de sidste par år, har jeg registreret en øget brug af "Belarus" blandt danske borgere, men det er ikke noget jeg officielt kan dokumentere med skriftlige kilder. På denne side "https://faktalink.dk/folkeoproret-hviderusland/hvideruslands-historie" er der derimod, trods "hviderusland" i linknavnet, et godt argument for at omskrive til "Belarus", idet "rus" intet har at gøre med en forkortelse af "Rusland", men stammer fra en afledning af det østslaviske "Rutenien". Det samme skrives på "historienet.dk/samfund/ruslands-historie/hviderusland-europas-sidste-diktaturstat&cd=11&hl=da&ct=clnk&gl=dk". Set i dét lys, er artiklen på Denstoredanske.dk (her: "https://denstoredanske.lex.dk/Hviderusland") komplet misvisende angående etymologien bag navngivningen. Når Udenrigsministeriet tilmed- samt stort set alle wikier fra vores nabolande (nederlandsk og færøsk blandt undtagelserne)- er gået over til "Belarus", virker det meget besyndeligt som de eneste at holde fast i den gamle form. -- () 8. sep. 2023, 17:58 (CEST)
## Genoptagelse januar 2025.
Det danske udenrigsministerium ændrede sin betegnelse for landet fra "Hviderusland" til "Belarus" i 2021. Siden da er det mit indtryk at de danske medier efterhånden har gjort det samme, så navnet Belarus nu i 2025 er dominerende. For eksempel i forbindelse med præsidentvalget i landet 26. januar 2025 bruger alle de danske medier som jeg har set navnene Belarus og belarusisk. Jeg mener derfor at tiden nu er inde for at flytte artiklen til Belarus jævnfør punktet "Brug de mest almindelige navne" i . -- () 26. jan. 2025, 13:12 (CET)
Jeg synes i princippet altid at man skal anvende det lokale navn, transskripteret. Men disse politisk motiverede navneskift er ikke værd at spilde tid på nu.
Udenrigsministeriet har fjernet pressemeddelelsen fra udenrigsministeren med begrundelsen for navneskiftet fra sit websted. Er der nogen, der har en kopi eller et link til denne censurerede pressemeddelelse?
Den formelle årsag for valget, at skifte til Belarus, var komisk. Frit efter hukommelsen: Noget a la støtte den belarusiske [sic, med ét t] opposition og frihedskamp.
Faktum er at Belarus af den belarussiske stat og regering som altid kaldes Belarus. Den reelle årsag til ministerens holdning var givetvis at man ikke ønskede at navnet gav associationer til Rusland - og udenlandsk pres. 
Et andet ubehageligt faktum at "-rus-" i både "Rusland" og "Belarus" er den samme rod. Der stammer fra 800-talssvensk "-roþ-", en roden som også findes i Rusin (et af ukrainske nationalister næsten udslettet folkeslag) og det finske ord for Sverige, Ruotsi, og det stockholmske stednavn Roslagen.
Sproget russisk staves "russisk". Med to s'er. De samme gælder hviderussisk, og dermed belarussisk, uanset hvad DSN har ladet sig politisk presse til.
"Læs også" .
Problemet er ikke enestående. Hvor valget af 'Belarus' er ligetil, gælder det samme ikke absurde navne som "Ode-sa" og "Kyiv".
Pointen er at Wikipedia ikke skal spilde tid på at vælge side i en igangværende politisk konflikt. Den er forhåbentligt snart ovre.
Må jeg opfordre folk til at benytte ventetiden til den dag er nået, til at forbedre artiklerne om det østslaviske område. Det er meget mere konstruktivt end at deltage i en international sproglig propagandastrid. -- () 27. jan. 2025, 03:07 (CET)
Forslaget har fra min side intet med politik eller Udenrigsministeriet at gøre, men er udelukkede baseret på den nuværende sprogbrug i flertallet af dansksprogede medier. () 27. jan. 2025, 13:04 (CET)
 Flyt - Medierne har skiftet over (og det er landets officielle danske navn). -- () 27. jan. 2025, 17:33 (CET)
Belarus ser således ud til at være kraftigt dominerende i mediernes sprogbrug. () 31. jan. 2025, 19:48 (CET)
 Flyt - Belarus er i dag det almindeligst anvendte navn i medierne, jf. ovenfor, ligesom belaruser og belarusisk også virker som udbredte betegnelser. () 3. feb. 2025, 08:03 (CET)
